open-index/open-wikipedia-markdown huggingface dataset:
Abdullah bin Salam

**Abdullah bin Salam** (Bhâsa Arab: عبد الله بن سلام) iyâ arèya sohabhât Nabbhi Muhammad ḍâri kaom Ansor. Asmana sè saongghuna al-Hushain bin Salam bin al-Harith (الحصين بن سلام بن الحارث), saterrossa èparèngè asma Abdullah sareng Nabbi Muhammad.

Abdullah bin Salam panèka toronanna Nabbhi Yusuf.  Aslina Abdullah aropa'aghi kapala aghâma Yahudi è Madinah. Abdullah onèng ka èssèna Taurat. Mèlana Abdullah onèng jhâ’ nabbhi sè ḍi-buḍi bhâkal rabu. Samarèna Nabbhi Muhammad hijra, Abdullah lajhu maso’ aghâma Islam. Abdullah jhughân ngonjhâng rèng-orèngnga kaangghuy parcajâ ḍâ' Nabbhi Muhammad, namong rèng-orèngna ta' poron bân ngangghep Abdullah bin Salam orèng sè lecek, polana ampon maso' Islam.

Abdullah bin Salam panèka rabi Yahudi è (Madinah) sè èhormati bân èhormati è kottha panèka sareng orèng Yahudi bân non-Yahudi. Sabbhân arè, Abdullah abhâkte, ngajhâri, bân akhotba è sinagog. Saellana jârèya, Abdullah motossaghi kaangghuy ajhâr Taurat. È ḍâlem baktèna, Abdullah dhâddhi terpaku ka pan-bârâmpan ayât è ḍâlem Taurat sè aramal ḍâtengna nabbhi sè bhâkal mamarè misi nabbhi sabellunna. Abdullah cè' sennengnga pas bâḍâ kabhâr bâḍâna nabbhi è Mekkah. Dhâbuna:

"Bâkto kaulâh ngèḍingaghi kabhâr bâḍâna nabbhi sè èkèrèm sareng Ghustè Allah, kaulâ molaè makompol informasi bân aghâbây catheddhân tentang nyamana, ghâris toronan, sèpatta, bâkto bân kennengngan asalla, bân saterrossa kaulâ acocokkaghi kalabân apa sè bâḍâ è ḍâlem kètab soccè kaulâ. Ḍâri catheddhân sè kaulâ ghâbây, kaparcajâ'ân kaulâ ḍâ' bhuktè sè asli ḍâri nabbhina èpakowat bân è bâkto sè paḍâ, kaulâ abhenḍèraghi tapè kaulâ ta' ca'-ngoca' ka orèng Yahudi sè laèn."

## Atanya ka Nabbhi Muhammad
È bâkto Abdullah bin salam ngèḍing hijrana Nabbhi Muhammad ka Madinah, Abdullah mèreng dhâbu nabbhi:

"Hè manossa, sebbar salam, berri' kakanan, lakonè silaturrahmi, bân solat è bâkto malem preppa'en orèng tèḍung, bâ'na tantona bhâkal maso' ka sorghâ kalabân salamet."

Abdullah lajhu ḍâteng ka Muhammad lajhu atanya, "Kaulâ bhâkal atanya tello' parkara sè ta' èkataowè rèng-orèng kajhâbâ nabbhi. Ponapa ḍhâ-tanḍhâ pertama è Arè Kiyamat? Ponapa kakanan sè partama sè bhâkal èkakan orèng è sorghâ? Arapa ana' akadhi ramana bân arapa tarètanna akadhi anomma?"

## Sombher


Bhângsa:Sohabhât Nabbhi
Kim Hye-yoon

Kim Hye-yoon (Hangul 김혜윤; lahèr 10 Nopèmber 1996) iyâ arèya aktris Korèa Selatan sè èkennal polana peranna dhâddhi Kang Ye-seo è serial televisi JTBC Sky Castle (2018–2019). Hyeyoon la narèma pan-bârâmpan pangarghâ'ân otama, tamaso' pangarghâ'ân ḍâri Baeksang Arts Awards, Blue Dragon Film Awards, bân Grand Bell Awards.

## Kaoḍi'ân awwâl bân pendidighân
Kim Hye-yoon lahèr è tangghâl 10 Nopèmber 1996 è Seongnam, Gyeonggi, Korea Sèlatan. Hyeyoon terro dhâddhiyâ aktris molaè taon katello' è sakola'an tengnga bân èntar ka akademi akting, noro' audisi bân ngala' lakon-lakon kènè' dhâddhi lastana ghâbây lakona ḍâlem akting. 

Kim Hye-yoon maso' ka Universitas Konkuk dhâddhi bâgiyân ḍâri kellas 2015, ngèmbângi ajhâr bân lakona ḍâlem akting sambi ros-terrosan narèma beasiswa eppol *berbasis prestasi.* È taon 2019, Hyeyoon lolos kalabân gelar è biḍâng studi pilem.

## Lako

### 2013–2018: Awwâl lako
Kim Hye-yoon molaè *debut* dhâddhi aktris è serial TV KBS2 2013 *[[Samsaengi]]*, sè amaèn dhâddhi toko panyokong dhâddhi ḍât-ngoḍâdhân. Samarèna ollè pangakowan kalabân lakonna ḍâlem serial thriller kajhubâ'ân OCN 2014 *[[Bad Guys (seri televisi)|Bad Guys]]*,  Kim Hye-yoon fokus ka pangajhârân bân ghun ngala' lakon-lakon kènè' kaangghuy ma'lè ta' ngaro ka akademigghâ, polana la narèma beasiswa eppol è taon 2015 è Universitas Konkuk. Lakon sè palèng bhâghus è bâkto jârèya iyâ arèya toko panyokong è thriller misteri 2017 *[[Memoir of a Murderer|Memoir of a Murderer.]]*

### 2019–2021: Naè'na popularitas bân ngobâ ḍâ' peran otama
Sabellunna lolos kuliah è bulân Pèbruwari 2019, Kim Hye-yoon molaè noro' audisi kaangghuy lakon sè lebbi *menonjol*. Hyeyoon bisa ngaollè lakon Kang Ye-seo ḍâlem *drama satir* JTBC *[[Sky Castle]]*, sè èpèlè ḍâri 200 pelamar. Kasuksesan drama kasebbhut ghâbây popularitasâ Hyeyoon sajen tombu bân ghâbây ngaollè pangarghâ'ân Aktris Anyar Palèng Bhâghus è Baeksang Arts Awards ka-55.

È taon 2019, Kim Hye-yoon alakonè dhâddhi protagonis kaangghuy ḍâ'-aḍâ'na è drama fantasi sakola'an MBC *[[Extraordinary You]]*, ngaḍâsarragh ḍâri *webtoon Daum July Found by Chance*. Hyeyoon narèma pangakowan lebbi jhâu, mènnang pangarghâ'ân Aktris Anyar bân Aktris Palèng Bhâghus è MBC Drama Awards.  È taon sè paḍâ, Hyeyoon èpèlè dhâddhi sala sèttong palakon otama è thriller psikologis *[[Midnight (film 2021)|Midnight]].*

## Sombher


Bhângsa:Palakon Korèa Selatan
Abdullah bin Ummi Maktum

**Abdullah bin Ummi Maktum** ( ) iyâ arèya orèng buta sè tamaso' sohabhât Nabbhi Muhammad. Nabbhi toman èteggur Allah, lèbat Sorat Abasa, polana ta' èjeb ka Abdullah è bâkto Nabbhi Muhammad acaca sareng para pejabat Quraisy, kalabân ngarep jhâ’ rèng-orèng ghânèka bhâkal narèma Islam. Pejabat Quraisy panèka: Utbah bin Rabi'ah, Abu Jahal, Abbas bin Abdul Muttalib, Ubay bin Khalaf bân Umayyah bin Khalaf.

## Nasab
Nyama aslina Abdullah bin Ummi Maktum saongghuna Abdullah bân bâḍâ sè ngoca' Amr. Abdullah asalla ḍâri klan Bani Amir bin Lu'ay ḍâri suku Quraisy.  Nasabbhâ iyâ arèya Abdullah bin Qais bin Zaidah bin al-Asham bin Hadam bin Rawahah bin Hujr bin Abdu bin Mu'ish bin Amir bin Lu'ay. Bhibbhi'na Abdullah, Fatimah bint Zaidah aropaaghi Khadijah bint Khuwailid. Dhinèng Abdullah panèka sapopo ḍâri èbhuna Khadijah. Èbhuna, Ummi Maktum, asalla ḍâri Bani Makhzum bân nyamana aslina Atikah binti Abdullah bin Ankatsah bin Amir bin Makhzum bin Yaqazhah.

## Maso' Islam
Abdullah bin Ummi Maktum anḍi' kakorangan ya'ni butanamong hal ta' ngorangè pangaterrona kaangghuy bân maso' ajhâr Islam. Abdullah anḍi' status sosial sè biyasa èmolaè. È bâkto hijrah, Abdullah noro' rombongan kaḍuwâ' sè ḍâpa' ka Madinah. Abdullah dhâddhi muazzin Nabbhi sè èghântè sareng Bilal bin Rabah. Bilal biyasana azân è bâkto fajar". È bâkto Perrang Uhud, Madinah èpassra'aghi ka Ibnu Ummi Maktum sè jhughân dhâddhi imam solat, jhughân è bâkto pangepungan Bani Nadhir, Perrang Handak kantos Perjanjian Hudaibiyah. Nabbhi segghut makon Abdullah Ibnu Ummi Maktum dhâddhi Kapala Madinah.

## Sèdhâ
Mènangka orèng muslim sè taat, Ibnu Ummi Maktum sanyatana terro ngaollè syahid lèbât perrang. Ahèrra Abdullah bisa noro’ Perrang al-Qadisiyyah ngangghuy baju bessè tor negghu’ benḍira Islam è antara ḍuwâ’ bhâris, è bâbâ komandona Sa’ad bin Abi Waqqash tor syahid è taon 15 H/ 636 M.

## Sombher


Bhângsa:Sohabhât Nabbhi
Abdurrahman bin Abu Bakar

**Abdurrahman bin Abi Bakar** ( ) iyâ arèya sohabhât Nabbhi Muhammad sè jhughân pottrana khalifah Abu Bakar bân anḍi' tarètan sè anyama Aisyah. Kalowargana laèn sabellunna ampon maso' Islam kabbhi, tapè Abdurrahman maso' Islam samarèna Fathu Makkah. Sabellunna maso' Islam, nyama aslina Abdul Ka'bah.

## Carèta oḍi'
È bâkto Perang Badr, Abdurrahman ghi' maso' kalompo' Quraisy Mekkah bân salamet, akadhi jhughân è bâkto Perrang Uhud, Abdurrahman nantang orèng Islam bân para' èjâwâb sareng ramana Abu Bakar namong Nabi alanglang. È bâkto Fathul Mekkah, Abdurrahman narèma Islam bân anḍi' binè sè anyama Atika, amarghâ segghut neng-senneng bi' binèna, Abu Bakar amaksa atellak, namong samarèna ka’ḍinto sè kaḍuwâ' pas aruju' polè.

È bâkto Perrang Yamamah è bâkto khalifah Abu Bakar alabân Musailamah, Abdurrahman matè'è Muhakkam bin Thufail, kalabân Musailamah kalabân pana sè ècèccè' loros ka le'erra bâkto Muhakkam buru maso' ka benteng.

È bâkto Khilafah Umar, Abdurrahman ajhâlân ka Suriah bân lèbur ḍâ' orèng binè' sè anyama Laila, pottrana al-Juddy, pangobâsa Damaskus. Umar marènta’aghi panglima bhâḍhi ngèbâ Laila ka Abdurrahman. Samarèna akabin, binèna sè laèn paḍâ tambhuruwân ban ngaddhu ka Aisyah. È sèttong bâkto, Laila sakè’, sampè’ cacat. Abdurrahman ta’ parḍuli polè, ban Aisyah makon atellak.

Bâkto Umar bin Khattab èpatè'è, Abdurrahman nèngalè pelaku, Abu Lu'lu'ah, sè ayap-siyap saarè sabellunna, "Malemma kaulâ nèngalè Abu Lu'lu'ah, è bâktoAbu atemmo tek-ngèthek bi' Jufainah bân Hurmuzan. Bâkto kaulâh ḍâteng ka rèng-orèng ka'ḍinto, rèng-orèng ka'ḍinto alonca' bân sèttong peḍḍhâng kalabân ḍuwâ' bilah ghâgghâr è tengnga."

Abdurrahman ta' saroju' ka potosân Muawiyah I sè ngangkat pottrana, Yazid I, mènangka penerus khilafah. Bâkto Marwan bin al-Hakam (walikota Madinah) èmommaghi kabhâr panèka ka orèng bânnya' è Madinah, Abdurrahman nolak ḍâ' pèkkèran panèka, bân ngoca' jhâ' kabiyasa'an panèka aropa'aghi orèng Romawi Tèmor bân Persia, bânnè kabiyasa'an Abu Bakar otabâ Umar, bân ngoca' jhâ' Abu Bakar otabâ Umar ta' ngangkat pottrana otabâ ponakanna mènangka penerusna. "Demi Allah, ba’na ta’ mèlè orèng sè palèng bhâghus kaangghuy mimpin ommat Muhammad. Satèya, ba’na terro madhâddhiyagi rèng-orèng jârèya paḍâ ban kaisar-kaisar Roma, mon sèttong kaisar matè, èghântè’è kaisar laèn." 

## Sombher
Hindun binti Utbah

**Hindun bint Utbah** (    ) panèka rajina Abu Sufyan bin Harb bân bâbinè' sè cè' apangarona è Mekka . Salèrana jhughân èbhu ḍâri Muawiyah, sè maddek Khilafah Umayyah, bân èbhu tiri ḍâri Umm Habibah, sala sèttong rajina Muhammad .Salèrana panèka sala sèttong sohabhât Nabi Muhammaf ḍâri bâgiyân orèng binè'.

## Katoronan

È jhâman jahiliyah, Hindun akabin sareng al-Fakih bin al-Mughirah, sala sèttong ḍâri Bani Makhzum. Hindun pas akabin sareng tarètanna al-Fakih, Hafs bin al-Mughirah, bân alahèraghi pottra nyamana Aban bin Hafsh. Terros pas akabih sareng Abu Sufyan bân alahèraghi Muawiyah, Utbah, Ummu Hakama, bân Juwairiyah. Nasabbhâ Hindun binti 'Utbah bin Rabi'ah bin 'AbduSyams bin 'Abdu Manaf ḍâri Bani Umayyah Al-Quraisiyyah. Ebhuna panèka Shafiyyah binti Umayyah bin Haritsah bin Al-Auqashi bin Murrah bin Hilal bin Falih bin Dzakwan bin Tsa'labah bin Buhtan bin Salim.

## Kaoḍi'an
Kalowargana (eppa'na, paman, tarètan lakè'na ban sapopona) sèdhâ è Perrang Bâḍâr bi' pasukan Islam è bâkto gi' amosowè Islam, saèngghâ abâ'na anḍi' dendam ka Hamzah, sè matè'è kalowargana. Zainab binti Muhammad acarèta parappa'na Hindun èntar ka romana è bâkto Zainab para’ hijra ka Madina. "E bakto kaulâ para' yap-siyappa è Mekka ka'angguy noro' eppa' è Madina, Hindun binti Utbah èntar ka sèngko' bân ngoca', 'Hai pottrèna Muhammad, bânnèna sengko' ngèḍing jhâ' ba'na bhâkal nyosolla eppa'na? Hai pottrèna tang paman, mon bâ'na parlo pakakas otabâ kabhutowan sè bisa nolong bâ'na è ḍâlem parjalanan, otabâ arta sè bisa abhânto bâ'na sampè' ḍâpa', sèngko' anḍi' sakabbhina sè èkaparlo bâ'na. Ja’ todhus. Apa sè èkarassa orèng binè’ ta’ paḍâ bân sè èkarassa orèng lakè’.' Zainab emot ka tabârân jareya, “Saongghuna demi Allah, sèngko’ ta’ nangalè'è abâ’na ngoca’ kantha rèya salaènna abâ’na bhâkal alaksana'aghina, tapè abâ’na asamaraghi. Kaulâ pas nolak sanajân kaulâ terro." 

Saterrossa è bâkto perrang Uhud Hindun marenta'aghi buḍâ'na Wahsyi ka'angghuy matè'è Hamzah bin Abdul Mutholib, pamanna Muhammad, kalabân jhânjhi bhâkal èbhibhâssaghi ḍâri buḍâ'. Saellana Hamzah èpatè’è, Hindun asorak ban nyebbhit bhâdhânna Hamzah ban ngèkkè’ atèna. 

È bâkto Mekkah èkala' sareng Muhammad, Hindun sareng lakèna, Abu Sufyan, anyata'aghi ampon maso' Islam.  E bâkto molè ka romana saellana ajhânjhi ka Muhammad, laju ngatèla bâḍâ patung è romana. È bâkto jârèya kèya pas ngala’ kapak bân mokol arca jârèya sampè’ ancor. Dhâbuna: "Kaulâ sadhâjâ lambâ' èco-koco sarèng sampeyan." 

## Sèdhâna
Hindun sèdhâ è awwâl khilafah Umar bin Khattab è arè sè paḍâ sareng sèdhâna Abu Quhafah, ramana Abu Bakar è taon 14 H. Riwayât laèn nyata'aghi jhâ' salèrana sèdhâ è bâkto khilafah Utsman bin Affan. 

## Sombher

Bhângsa:Sohabhât Nabbhi
Rosè

Roseanne Park (lahèr 11 Pèbruwâri 1997), èkennal sacara profesional mènangka **Rosé** (Hangul: 로제), panèka penyanyi bân pangarang lagu ḍâri Selandia Anyar bân Korèa Lao'. Lahèr è Selandia Anyae bân èparajâ è Australia, Rosé apinda ka Korea Lao' bân nandatanganè kontrak sareng YG Entertainment saamponna audisi sè berhasil è taon 2012. Abâ'na èkennal mènangka angghuta Blackpink, sè èmolaè è bulân Agustus 2016 bân dhâddhi sala sèttong grup parabân sè palèng ghârus è salanjhânga bâkto. È bulân Maret 2021, Rosé makalowar album *single perdana* R, sè kajhuwâl 448.089 èksemplar è minggu sè ḍâ'aḍâ', jumlah sè palèng tèngghi sè èraih sareng solois binè' Korea. Single otamana "On the Ground" aghâbây abâ'na ḍhâḍḍhi artis sè partama sè bâḍâ è punca' Billboard Global 200 mènangka solois bân mènangka bâgiyân ḍâri kelompok, solois binè' Korea sè partama maso' ka ḍhâk unḍhâk lagu single Inggris, bân artis solo Korèa sè aghâdhui vidèo musik sè palèng bânnya' è tèngghuh è 24 jhâm sè pertama è YouTube. Abâ'na anandatanganè kontrak sareng *The Black Label* bân *Atlantic Records* è taon 2024 bân makalowar Billboard Global 200 nomor sèttong hit "Apt." kalabân Bruno Mars mènangka single otama dâri album studio perdana Rosie (2024). "Apt." è attas ḍhâk unḍhâk lagu è bânnya' naghârè è sabbhân dunnya, è antarana Circle Digital Chart Korea Sèltan bân ARIA Singles Chart Australia. È Amèrika Serikat bân Inggris, Rosé ècapa'aghi suksès sè signifikan, maso' ḍâ' peringkat tello' tèngghi kalabân "Apt." Pangarghâân Rosé tamaso' ennem Guinness World Records, ḍuwâ' MAMA Awards, MTV Video Music Award, bân Asia Artist Award. Abâ'na la narèma tello' nominasi Grammy Award, è antarana Rekaman Taon bân Lagu Taon, sè dhâddhiyâghi bâ'na artis Korèa sè partama ènominasiaghi ghâbây sala sèttong dâri Big Four kategori mènangka artis otama. Abâ'na muncul è ḍâftar Time taon 2025 ḍâri 100 orèng sè palèng berpengaruh è dhunnya, bân jhughân ḍâftar ikon oḍi' dâri Australia bân Selandia Anyar Rolling Stone è taon 2023. È taon 2025, abâ'na narèma bânnya' pangarghâân ḍâri pamarènta Korèa Lao' polana kontribusina ḍâ' bhudhâjâ populer è Korèa Lao' bân è loar naghârâ. Salaèn ḍhâḍḍhi orèng Korèa sè palèng bânnya' ètoro'è è Instagram, Rosé èkennal polana peranna è bidang mode mènangka duta rajâh global ghâbây Yves Saint Laurent, Tiffany & Co., Rimowa, bân Puma.

## Kaoḍiân' Awwal

### 1997–2015: Kaoḍi'ân awwal bân karir
Roseanne Park (Bhâsa Korèa: 박채영; Park Chae-young) lahèr è tangghâl 11 Pèbruwâri 1997, è Auckland, Selandia Anyar, ḍâri orèng towa imigran Korèa Lao'. Abâ'na anḍi' alè' binè' sèttong. È taon 2004, è omor pettong taon, Rosé bân kalowargana apinda ka Melbourne, Victoria, Australia. Rosé asakola è Canterbury Girls' Secondary College è Melbourne. Abâ'na molaè anyanyè bân ajhâr amaèn gitar bân piano è bâkto ghi' kènè', bân tampil è paduan sowara gereja.

## Sombher
Abu Hudzaifah bin Utbah

**Abu Hudzaifah bin Utbah** (  otabâ Abu Khudzaifah bin Uthbah, lahèr è taon 42 sabellunna Hijrah (578) - sèdhâ 12 H (633  M)panèka sohabhât Nabbi Muhammad. Nyama aslina Abu Hudzaifah panèka **Husyaim.** Abu panèka pottrana Utbah bin Rabi'ah, sala sèttong Kapala Quraisy bân tarètanna Hindun bin Utbah, binèna Abu Sufyan bân èbhuna Muawiyah bin Abu Sufyan. Èbhuna anyama Fatimah binti Safwan bin Umayyah, rajina anyama Sahlah binti Suhail bin Amr. Abu Hudzaifah panèka tèngghi, gantheng bân anḍi' ghighi gingsul. Abu maso' Islam è jhâman awwâl.

## Carèta oḍi'
Abu Hudzaifah rabu ḍâri Mekka bân noro’ hijrah ka Habasyah bân hijrah ka Madinah. Abu panèka mantan majikanna Salim, sohabhât Nabbhi sè bânnya' ngapallagi Al-Qur'an, saterrossa Abu èangkat mènangka pottrana. Abu noro' è Perrang Badr. Abu Hudzaifah nyaksè’è kobhurânna kalabân sossa.

Dhâbuna kanjeng Nabbhi, “Yâ Abu Hudzaifah, ponapa ghi’ bâḍâ pangarona rama è ḍâlem oḍi' dhika?” Abu ajâwâb, "Demi Allah, bhunten, ya Nabiyullah. Kaulâ ta' ragu ḍâ' kabâḍâ'ân rama. Namong, sabellunna panèka, kaulâ ngarep jhâ' rama bhâkal narèma Islam. Kaulâ ngarep jhâ' bhâkal noro'è serrona sampèyan. Saellana onèng, kaulâ apangrasa jhâ' rama ampon matè ḍâlem dhâddhi kaulâ ta' bisa ngarep polè. Polana nèka kaulâ sossa.

È settong bâkto Nabi adhâbu, "Ajhâri Al-Qur'an ḍâri empa' orèng, èngghi panèka Ibnu Mas'ud, Ubay bin Ka'ab, Mu'adz bin Jabal, bân Abu Hudzaifah." Orèng rowa anḍi' budak ngoḍâ sè anyama Salim. Abu Hudzaifah noro’ sakabbhina perrang sareng Muhammad.

## Sèdhâ
Abu Hudzaifah syahid è Perrang Yamamah alabân Musailamah è taon 12 H, è omor 53-54 taon è bâkto Abu Bakr dhâddhi Khalifah.

## Sombher


Bhângsa:Sohabhât Nabbhi
Munggahan

**Munggahan** panèka tradisi moslèm è Inḍonesia ghâbây nyambut ḍâtengnga bulân Romadon. Tradisi nèka è kalako è ahèr bulân sa'bân saarè otabâ duarè ra'para' bulân Romadon. munggahan è kalako kalabân cem macem, molay ḍâri sè palèng omom akompol sareng karabhâ bân bhâlâ, ngakan reng sareng (botram), salèng nyu'un sapora, sampè' dhuwâ reng sareng. bâḍâ jhughân sè ḍâteng ḍâ' kennangan jâr-klènjâr sareng karabhâ, asiyara ḍâ' makam orèng seppo otabâ orèng solèh, otabâ ngamalaghin sadhekka munggah (sadhekka saarè sabelluna bulân pasa).

Istilah *munggahan* asala ḍâri bhâsa Sondhâ *unggah* sè artèna ongghâ. Istilah nèka anḍi' artè ongghâ ḍâ bulân sè soccè otabâ tèngghi dharâjât. Tradisi *munggahan* sajjâna ghâbây ongkapan rasa sokkor ḍâ'  Allah, mabhersè abâ' ḍâri parkara sè jhubâ' sataon sabelluna bân manyèngghâ ḍâri lako sè jhubâ' è bulân pasa.

Munggahan panèka tradisi khas masyarakat Sondhâ. Bilâ è jhelling ḍâri hokom Islam, taḍâ' ḍâlil khosos sè marènta otabâ alarang tradisi nèka. polana munggahan panèka hasèl camporan antara bhudhâjâ lokal Sondhâ kalabân nèlai-nèlai Islam sè sasoai kalabân proses Islamisasi è Jhâbâ Bârâ'.

## Sajhârâ
Munggahan panèka tradisi masyarakat Sondhâ sè è bârisaghi kalabân ron-temoron ghâbây rassa sokkor,silaturahmi, bân sanat spiritual sabelluna ngalaksana'aghi ibâdâ Romadon. Sacara etimologis, istilah *munggahan* asala ḍâri oca' *unggah* ḍâlem bhâsa Sondhâ artèna “ongghâ” otabâ “maningkat”. artè kasebhut merefleksikan proses aobâna lambhâng ḍâri kaoḍiân sabbhân-arè ḍâ' kaoḍiân religius sè lebbhi hoso' ḍâlem nyambut bulân Romadon. Ḍâlem bhudhâjâ Jhâbâ, munggahan è kennal kalabân istilah *nyadran.* Arèya nojjhuaghi jhâ' tradisi nyambut Romadon ampon beddhâr kalabân lowas è pan bârâmpan kennnengngan è Nosantara kalabân nyama sè acem macem sasoai karakteristik bhudhâjâ lokal.

sacara historis, beddhâr tradisi *munggahan* panèka proses camporan Islam è Sondhâ, khososè lèbât olama' bân wâlli Sanga'. sebaran Islam è bâkto nèka kalabân masemma' bhudhâjâ, kalabân nampung tradisi lokal sè ampon è kennal ḍâlem masyarakat, bân è campor kalabân nèlai-nèlai ajhârân Islam. carana tradisi sè ampon bâḍâ paggun è pèyara, tapè kalabân artè religius sè sasoai kalabân ajhârân Islam.

## Sombher
Sohabhât Nabbhi

**Sohabhât Nabbhi** (Bhâsa  ) panèka istilah muslim ghâbây orèng sè kennal bân nyapo' ka Nabbhi Muhammad sacara langsung, abhânto perjuanganna bân sèdhâ mènangka orèng muslim . Sohabhât sè otama ghâdhuwân hubungan sè sanget semma’ sareng Muhammad, amarghâ segghut nolongè sareng jhughân dhâddhi santrè bân nerrosaghi lalampana Kanjeng Nabbhi. Bhântowanna sohabhât Nabbhi ka Islam sanget penting, akadhi maḍâpa' hadis bân sunnah Muhammad sè èriwayataghi. Molana sohabhât oḍi' è Kottha Madinah bân sabâgiyân è Mekka, saterrossa pas nyebbar polè ka pan-saponapan kennengngan akadhi Messèr, Yaman, Suriah tor Afrika Utara samarèna sèdhâna Nabbhi Muhammad è taon 11 Hijriyah.

## Artè
È ḍâlem oca' so*habhât* (صحابة) iyâ arèya bentuk jamak ḍâri oca' ṣ*ahabi* (صحابي) sè artèna abhârengngè, abhânto, bân atemmo langsung. Kabânnya'an olama' nyebbhut sohabhât Nabhi panèka orèng sè kennal ka Nabi Muhammad, parcajâ ḍâ' pangajhârânna, bân sèdhâ è ḍâlem kabâḍâ'an Islam. È ḍâlem bukuna " *al-Iṣābah fī Tamyīz al-Ṣaḥābah* ", Ibnu Hajar al-Asqalani (m. 852 H/1449 CE) nyataaghi jhâ':

"Sohabhât (صحابي, *ash-shahabi* ) èngghi panèka orèng sè ampon atemmo sareng Nabbhi è ḍâlem kabaḍâ'an iman ḍâ' bân sèdhâ è ḍâlem kabaḍâ'an Islam." 

Bâḍâ artè sè lebbi ketat sè jhâ' sohabhât iyâ arèya namong orèng sè cè' semma'na ka Nabbhi Muhammad  mongghu buku " *[[Muqaddimah Ibnu Ash-Shalah|Muqadimmah]]* " karya Ibnu ash-Salah (d. 643 AH/1245 M).

Èkoca’agi ḍâ’ Anas, “Ba’na kancana Rosulullah bân sè ḍu-buḍi gi’ oḍi’.” Anas ajâwâb, "Orèng Arab (Badui) ghi' pagghun bâḍâ."

## Sombher
Subya

**Subya** otabâ **Sobia**  (Arab: سُوبْيا, alih aksara: *Sūbyā*) iya' arèya ènuman cellep sè mashur è Messèr bân Arab Saudi, è ghâbây ḍâri camporan nyèyor, bherrâs, bân susu, biasana è campor kalabân ès. Subya vèrsi asli panèka ènuman sè nganḍung alkohol sè è ghâbây ḍâri renḍeman bherrâs sè è fermentasi, ta' ngangghuy nyèyor bân ra-kèra ampon lebbi ḍâri 1.000 taon. Vèrsi subya Messèr modern panèka ènuman sè ta' nganḍung alkohol bân ta' è fermentasi kalabân bahan-bahan akadhi nyèyor (bobo' otabâ patè), susu, bân kadâng vanila sè ta' tamasok ḍâlem resep tradisional. Subya dhaḍdhi sala sèttong ènuman populer è Mesir bân Arab Saudi, otamana bilâ è ènum ḍâlem bulân soccè Romadon.

Atosan taon sè lajhu, orèng sè asiyara ḍâ' Messèr nyambi ènuman nèka ḍâ' wilayah Hijaz, Arab Saudi. è ḍissa subya akembâng ḍâlem ropa sè laèn ḍâri sè biasana è ghâbây ḍâri barli bân haver.

## È Arab Saudi
È Arab Saudi bâḍâ ènuman sè jhughân è sebhut subya otabâ sobia bân populer jhughân è bulân Romadon, senajjhân laèn kalabân vèrsi modernna è Messèr. Subya è Arab Saudi panèka ènuman fermentasi sè è bhâḍhi ḍâri camporan teppong gânḍum, malt, ghulâ, bân palappa. Bahan-bahan nèka è larutaghin ḍâlem aèng, bân è fermentasi kalabân alami è suhu ruang, ngasèlaghi ènuman seggher kalabân kadâr alkohol sè cè' panḍâpâ. Kanḍungan nutrisina cè' è arghâi è bâkto Romadon.

Bâḍân pangabâsân Obhât bân kakanan Arab Saudi nyata'aghi jhâ' bâḍâ persentase kèni' etanol (alkohol) ḍâlem subya sè èhasèlaghi ḍâri proses fermentasi sè aropa reaksi kimia alami polana katambâ'an ghulâ.

Subya dhâddhi lebbi bânnya' fermentasina bilâ è sèmpen lebbhi ḍâri duwâ' arè. Penelitian ampon è lakoni ghâbây nentoaghi kadâr alkohol etil sè anḍi' sèpat mabu' ḍâ' sampel subya. Hasèla nuddhuaghi konsentrasi alkohol bâḍâ 2,3% saamponna 24 ejjhâm, ongghâ dhâddhi 4,2% saamponna 48 ejjhâm, bân dhâddhi 6,8% saamponna 72 ejjhâm.

## Sombher
Bongko

**Bongko** iya' arèya kakanan sè akadhi puding sè asalla ḍâri Sumatera Bârâ', Inḍonesia. kakanan rèya è ghâbây ḍâri bahan otama aropa teppong bherrâs, patèna nyèyor bân ghulâ arrèn. Bongko biasana è robhâ'aghi bâkto abhuka powasa è bulân Romadon. Bongko jhughân è robhâ'aghi è acara adhât è Minangkabau.

## Bahan bân carana amassa'
Bongko sè è robhâ'aghi abârna èjhu kalabân tekstur lembhu' abâu panḍân. Bahan aghâbây bongko panèka teppong bherrâs, patèna nyèyor, ghulâ arrèn, ḍâun panḍân bân ḍâun gheḍḍhâng (kaangghuy mhungkos). kabidhân, ghâbây aèng ḍâun panḍân terros camporaghin kalabân teppong bherrâs sampè' kenṭel akadhi tajhin. Angghuy ḍâun gheḍḍhâng ghâbây mhungkos adhunan terros tambâ patè bân ghulè arrèn ghâbây pamanès. kokos pan bârâmpan mennèt sampe' massa', saterossa bongko siap ghâbây è robhâ'aghi.

## Budhâjâ
È dhisa Palangki, bongko anḍi' hubungan kalabân oḍi' masyarakat agraris. Ghâbây dhisa sè lanḍhu kalabân hasèl paḍi sè bânnya', masyarakat ngola bherrâs dhâddhi cem macem kakanan, tamaso' bongko. Bongko anḍi' nèlai Budhâjâ sè tèngghi. kakanan rèya segghut  è robhâ'aghi è acara adhât bân parayaan arè rajhâ akadhi bakaua adhât ghâbây lambhâng ajhirâ masyarakat bân rassa sokkor.

Bongko panèka robhâ'ân sè bâḍâ è bulân Romadon. samangkèn bongko ampon malarat sè è kampo polana eksistensina ampon akorang.

## Sombher
Ahmad bin Yahya bin Jabir al-Baladzuri

**Ahmad bin Yahya bin Jabir al-Baladzuri** (Bhâsa Arab : أحمد بن يحيى بن جابر البلاذري) (sèdhâ 297H / 892 M) panèka sala sèttong sejarawan Persia sè oḍi' è Baghdad è bâkto sè paḍâ sareng Ibnu Sa'ad. Nyama lanjhânnga iyâ arèya Ahmad bin Yahya bin Jabir bin Dawud al-Baladzuri. Sapopona ya'ni Abu Bakr, Abu al-Hasan, sareng Abu Ja’far.  Kaèna, Jabir, panèka katib ḍâri Khashib, Amir Mesir. Ahmad cè' èhormati sareng para khalifah dinasti Abbasiyah akadhi Al-Mutawakkil, Al-Musta'in, bân Al-Mu'tazz.

## Karjâ

### Kètab Ansab al-Asyraf
Kètab rèya bânnya' jiliddhâ, bân tamaso' karjâsajhârâ-biografi sè palèng penting è abad katello' Hijriyah. Ahmad noro'è metode Ibnu Sa'd ḍâlem mamaso' bahan sè bânnya' bân lebbi ḍâlem bân makompol sadhâjâna laporan bân versi ḍâri macem-macem kadhâddhiyân è sajhârâ Nabi Muhammad bân samarèna sèdhâna.

### Kètab Futuhul Buldan
Karjâna sè ghi' bâdâ, rèngkessan ḍâri sajhârâ sè lebbi lanjhâng, *Kitab Futuh al-Buldan* (فتوح البلدان), "Buku Penaklukan Negeri-Negeri", èterjemahaghi sareng Philip Hitti (1916) bân Francis Clark Murgotten (1924) dhâddhi *The Origins of the Islamic State*, nyarèta'aghi perrang bân penaklukan Arab ḍâri abad ke-7. Jhughân bâḍâ sajhârâ ḍâri Arab bârâ' kantos Messèr, Afrika Utara, bân Spanyol bân temor kantos Irak, Iran, bân Sindh.

## Sombher
Al-Mas'udi

**Al-Mas'udi** bân Abu al-Hasan Ali ibn al-Husayn ibn Ali al-Mas'udi (المسعودي) panèka ahli sajhârâ bân ahli geografi sè lahèr è Baghdad, Irak para' ahèr abad ka-9 Masehi. Mongghu buku *Al-Mas'udi bân Dunnyana*, al-Mas'udi lahèr è taon 283H otabâ 895 M è Kottha Baghdad. Al Masudi sèdhâ è Fustat (Messèr) è taon 345 H otabâ 956 M. Al-Mas'udi katoronan Arab yâ'ni Abdullah bin Mas’ud, sohabhât Nabbhi Muhammad.

Al-Mas'udi panèka ahli sajhârâ, gèografi, gèologi, zoologi, ensiklopedia è èlmo Islam, bân jhughân pengembara. Al-Mas'udi ampon èntar ka bânnya' naghârâ bân ngasèllaghi polowan karjâ. Al mas'udi èsebbhut Pilinius sastra Arab, amarghâ èlmo geografi. È ḍâlem bukuna *Muruj az-Zahab wa Ma'adin al-jawahir*, èpon ajellassaghi lènḍhu. Al-Mas'udi jhughân nyarèta’agi Tasè’ Matè; bân tentang kincir angin sè partama, sè ètemmowaghi orèng Islam. Al-Mas'udi jhughân aghâbây teori sè bisa èkoca'aghi mènangka dhâsar awwâl ghâbây teori evolusi.

## Carèta oḍi'
Al-Masudi lahèr è Baghdad è taon 895 M. Samarèna ajhâr ka ramana, al-Mas'udi langsung ajhâr sajhârâ, adhât, kabiyasa'an, bân cara oḍi'na bhân-sabbhân naghârâ. Al-Mas'udi jhughân ajhâr bânnya' pangajhârân Kristen bân Yahudi, bân jhughân sajhârâ Bârâ' bân Tèmor, sè kaḍuwâ'na asalla Kristen bân Yahudi.

## Sombher
Fikkih

**Fikkih** (Bhâsa [ fɪqh ]) panèka pangaonèng manossa ḍâ' praktek-praktek aghâma mongghu syariat*,* sè èsebbhut è ḍâlem Al-Qur'an bân Sunnah (praktèk sè ècontoaghi sareng nabbhi Islam Muhammad bân sohabhât). Fikkih dhâddhi dhâsar syariat lèbât tafsir (ijtihad) ḍâri Al-Qur'an bân Sunnah ḍâri fatwa olama' . Mèlana, syariat eangghep ta’ aoba tor samporna sareng orèng Islam, seddheng fikkih bisa aobâ bilâ bhâi. Fikkih ahubungan ḍâ' ka ta'at, akhlak, bân norma-norma sosial è ḍâlem Islam bân jhughân sistem politik. È jhâman modern, bâḍâ empa' aliran pemikiran è dâlem Islam Sunni. Orèng sè nguasai elmo fiqh èsebbhut *[[Fakih|faqīh]]* (jamakna *fuqaha*).

## Sombher
Ubay bin Ka'ab

**Ubay bin Ka'ab bin Qais bin Ubaid bin Zaid bin Mu'awiyah bin Amr bin Malik bin Taimullah bin Tsa'labah bin al-Khazraj (Bhâsa ).** è kennal jhughân kalabân èmbhâl **Abu Mundzir** ("ramana Mundzir"), panèka sala sèttong kancana nabi Muhammad sè è kennal bân è moljhâ'aghi è antarana orèng islam èpon asalla ḍâri suku Khazraj katorona Bani Najjar (nyama laèn Taimullah).

## Carèta oḍi'
Ubayy lahèr è Maḍina (saterrosa è kennal  Yathrib), ḍâri suku Bani Khazraj. Èpon panèka sala sèttong orèng sè kabidhân maso' islam bân asompa estoh ḍâ' nabi Muhammad è al-Aqabah sabelluna hèjjrâ ḍâ' Maḍina, dhâddhi sala sèttong kaum Ansar. Èpon abâur kalabân èkral kaduwâ è al-Aqabah. saterrosa, èpon ngèrèng ḍâlem perrang Badar bân perrang sè lastarèna.

Èpon dhâddhi jhuru tolès nabi Muhammad, nulès sorat ghâbây nabi. Ubay panèka sala sèttong ḍâri sakoni'na sè makompol surah Al-Qur'an ghâbây nolès kodeks dhibi' sè anḍi' 116 surah (dhinèng Utsmania panèka 114 kodeks). Èpon partajâ jhâ' Ayât korsè panèka ayât sè palèng rajâ ḍâlem Al-Qur'an bilâ è tanya sareng Nabi dhibi' è sèttong kasempadhân. 

## kaotamaan
Ubay bin Ka'ab tamaso' sala sèttong orâng sè kabidhân ḍâlem nyatèt ayât-ayât Al-Qur'an ḍâlem tolèsan, polana Ubay panèka jhuru tolès ghâbây Nabi Muhammad. Ubay è riwayâtaghi anḍi mushaf khosos sè è soson dhibi', bân tamaso' kancana nabi sè afal Al-Qur'an (hafiz).

## Sombher


Bhângsa:Sohabhât Nabbhi
Sumayyah binti Khayyat

**Sumayyah binti Khayyath** (Arab: سمية بنت خياطّ ) panèka èbo' ḍâri sè kabidhân maso' islam Ammar bin Yasir. Carètana è carèta'aghin sareng Ibnu Ishaq sè aḍhâbu jhâ' sumayyah è patè'è polana maso' islam. Dhâddhi sumayyah panèka orèng bâbinè' kabidhân sè saèd dâlèm islam. lastarèna nèka, rakana Yasir bin Amir jhughân è patè'è polana maso' islam dhâddhi orèng lakè' kabidhân sè saèd dâlèm islam jhugân. Ḍâlem carèta laèn, Ibnu Ishaq nyebbhut orèng kalabân asmana Ammar bin Sumayyah, sè kodhuna Ammar è sebbhut kalabân asmana ramana Ammar bin Yasir.

## kaoḍhi'ân kabidhân
Èpon panèka kabulâ Abu Hudhayfa ibn al-Mughira, anggota bani Makhzum è mekka. Abu Hudhayfa makabin sumayya kalabân Yasir ibn Amir, sè asalla ḍâri bani Malik ḍâri suku Madh'hij è Yaman. lastrèna ḍâteng ḍâ' mekka ghâbây nyarè trètana sè èlang, èpon nengngenneng è mekka dhâddhi kabulâna Abu Hudhayfa. Sumayyah ngalahèrin ana' asmana Ammar c.566. Yasir jhughân anḍi' duwâ' ana', asmana Hurayth bân Abdullah,

Bani Makhzum Saterrossa nyakè'è Sumayyah bân karabhâna polana maso' islam sampè' matè.

Saterrossa, Abu Hudhayfa bhibasaghin Sumayyah bân potrana Ammar; tapè pagghun dhâddhi kabulâna è salanjhânga oḍi'na. È carèta'aghin jhâ' Abu Hudhayfa matè "sabelluna Islam" bân tamaso' "sala sèttong ḍâri orèng sè co ngoco Nabi".

## Sowarghâ unto' karabhâna yasir
Bilâ Rasul akampo sareng kalowarga Yasir sè ollè sèksaan ḍâri kaumma Nabi aḍu'a bân aḍhâbu: *pasabbâr kalowarga Yasir polana saongghuna kennanga panèka sowarghâ (صبراً آل ياسر فإنّ موعدكم الجنة)*.

## Sombher


Bhângsa:Sohabhât Nabbhi
Romadon è Mesir

**Romadon** **è Mesir** ètantowaghi è awwâl bulân Pamarèntah Mesir lèbât Institut Fatwa Mesir bân kodhu ètoro'è sareng sadhâjâ penduduk Mesir. Sala sèttong bhângon ngormadhi muslim è Mesir dâ' bulân Romadon iyâ arèya ngadâ'aghi pasa Romadon ètoro'è sarèng tradisi maidaturrahman. Salaèn jârèya, pan-bârâmpan masjid è Mesir ngalakonè Abhâjâng Tarawè bân Witir salama bulân Romadon sarèng pola 4-4-3 rokaat bân èsèlaè sarèng carama. È dhâlem 10 arè tarakhèr bhâkto bulân Romadon, orèng moslèm è Mesir umumna ngalakonè iktikaf salaèn è bâkto pandemi Covid-19 è Mesir polana bâdâ larangan dâri pamarènta Mesir. È Kairo, sè aropaaghi ibukota Mesir, bhân-sabbhân penjuru kota bhâkal èpasang fanus kaangghuy èhias bân èterrangè è malem-malem budhi bulân Romadon kantos paraya'an Idulfitri.

## Penentuan bulân
Pamarènta Mesir, lèbât Lembaga Fatwa Mesir, nantoaghi bulân Romadon ngangghuy cara rukyat sabellunna awwâl Romadon. Èobservasi hilal èlakonè ḍâ' petto' kennengan sè mencar è Mesir. Bâkto bulân Romadon è Mesir ètentowaghi lèbât kapotosan para ulama Mesir. Hasèl kapotosânna kasebbhut saterrossa èpassra'aghi ka pamarènta Mesir kaangghuy ètoro'è sarèng sadhâjâna orèng moslèm è Mesir. È Mesir, taḍâ’ sèpadâ sè nantoaghi awwâl Romadon polana kapotosan ahèrra ètantowaghi  sareng pamarènta Mesir. Kapotosan Lembaga Fatwa Mesir aropa fatwa parkara awwâl Romadon aghâdhui kakowadhân hokom sè sèfat èikat. Sapa’a bâi è Mesir se ta'sènnèng kapotosan Pamarènta Mesir parkara awwâl Romadon bhâkal ènyata’agi alanggar hokom è Mesir.

## Kegiatan umum

### Poasa Romadon
Poasa Romadon è Mesir èlaksana'aghi sarèng orèng  muslim è Mesir ghâbây sala sèttong bhângon ngormadhi ḍâ' bulân Romadon. È ḍhâlem alangsongaghi poasa bulân Romadon è Mesir, Pamarènta Mesir ampon alaksanaaghi kabijaghân angurangè sampè' 2 jèm alako ghâbây karyawan muslim sè alako è kantor pamarènta khususa ḍa' è mosèm nimor. È Mesir, bâdâ tradisi nyajiaghi kakanan ghâbây buka poasa gratis è bâkto Romadon sè èkennal mènangka maidaturrahman.  Tradisi maidaturrahman ampon dhâddhi tradisi è Mesir è bâkto bulân Romadon sajjhek ajârân Islam molaè èlaksana'aghi è Mesir.

### Bejeng Tarawih
Sabâgiyân masjid è Mesir alaksana'aghi Bejeng taraweh è dhâlem bulân Romadon sabennya' rokaat 4-4-3.  Samarèna èmpa' rokaat sèttong bhâkal eyada'aghi cerama sakejjek bân èlanjutaghi sarèng èmpa' rokaat salastarèna bân carama polè. Salastarèna jiya, èmolaè alaksana'aghi Salat Witir.

## Somber

Bhângsa:Romadon

Bhângsa:Romadon è tèmor tènga
Kim Yoo-jung

**Kim You-jung** (Hangul : 김유정; lahèr 22 September 1999) iyâ arèya aktris, model, pembawa acara, bân penyanyi ḍâri Korèa Selatan. Kim You-jung molaè debut è omorra tello taon bân sajjhe' jârèya la adhâddhi sala sèttong aktris na'-kana' sè palèng bhâgus è Korèa. Kim You-jung èkennal è adha'na orèng bânnya' samarèna abâdâh è drama televisi akadhi Iljimae (2008) bân terros maso peran ghât-godhâdhân  è drama akadhi Dong Yi (2010), The Moon That Embraces the Sun (2012), bân Angry Mom (2015). Kim You-jung jhughân ampon tampil è filem-filem akadhi The Commitment (2013), Thread of Lies (2014), Room of 731 (2014), bân Circle of Atonement (2015).

Kim You-jung ollè peran otama dâ' drama romantis bersejarah *Love in The Moonlight* (2016), bân abintangi è film komedi romantis *Because I Love You* (2017), drama televisi *Clean with Passion for Now* (2018), drama romantis fantasi *Backstreet Rookie* (2020), film misterius *The 8th Nightth* (2021), drama sejarah roman fantasi *Lovers of The Red Sky* (2021), bân film roman ghât-godhâtdhân  *20th Century Girl* (2022). Kim You-jung narema nominasi ka'angghuy kategori Best New Actress è Blue Dragon Filem Awards è attas peranna dâlem filem Thread of Lies (2014). Kim You-jung jhughân èparcajâ ka'angghuy aghâdhui acara musik *SBS Inkigayo* molaè Nopember 2014 sampe' April 2016.

Kim You-jung èkennal julughan akadhi "Ale' Bâbinè' Kènè' Korèa" sajjagâ Kim You-jung ghi' kènè' samarèna Kim You-jung abintanggâghi macem peran ana'-kana' bân jhughân èkennal mènangka "Peri Sageuk" samarèna aperran dâlem pan-bârâmpan drama sejarah sè èkennal è Korèa. Salaèn jârèya, è bidang iklan, Kim You-jungampon ollè gelar "Katoronan Ratoh Iklan selanjut èpon" bân "Peri Iklan".

polana suksès filem bân *20th Century Girl,* è dâlem cara nasional bân global, Kim You-jung èberri'i gelar "Nation's First Love"  bân "Global First Love" ka'angghuy aktingna sè èkasennengi. Bâ'to taon 2017, Kim You-jung è peringkat ka-8 dâlem dhaftar Forbes Korean Power Celebrity, dhâddhi sè palèng ngodâ ka'angghuy maso' perengkat ka-10 tèngghi è omorra 17 taon.

## Pendidighân

* SD Daehwa (almamater)
* SMP Daesong (almamater)
* SMA Seni Tari (almamater)

## Odhi'na Kasorang
Kim You-jung lahèr è tangghâl 22 September 1999, è Geumho-dong, Seongdong-gu, Seoul. Kim Yoo-jung andi' kaka' lake' sè anyâma Kim Bu-geun sè lahèr è taon 1993. bân kaka' bâbinè' sè anyâma Kim Yeon-jeong sè lahèr è taon 1996. Kim Yoo-jung molaè akting è taon 2017.

Kim You-jung apinda ka SD Daehwa èbârengngè maso perpindahan keluargana apinda ka Ilsan, Goyang, Gyeonggi . Saellana lolos ḍâri SMP Daesong è bulân Maret 2015, Kim You-jung nerrossaghi pangajharan è SMA Bâbinè' Hongik è Distrik Mapo, Seoul. E bulân Agustus, Kim You-jung nantoaghi ka'angghuy apinda ka SMA Seni Goyang è Gyeonggi . Kim Yoo-jung nerrossaghi odi'na sakola'an sè aktif  è tengnga kasibughân dhâddhi aktris. Sala sèttong kegiatan sè ella èlakoni sabellunna lolos SMA panèka tampil è drama bân 10 acara biasa.

Kim You-jung lolos ḍâri SMA Seni Goyang è bulân Februari 2018. Kim You-jung mutusaghi ka'angghuy ambu ajhâr bân bhâkal fokus ka akting.

## Sombher
Bai Lu (pameran)

Bai Mengyan (Hanzi: 白梦妍; lahèr 23 Septèmber 1994), sè èkennal sacara profèsional kalabân nyama panggungnga **Bai Lu** (Hanzi), iyâ arèya aktris, model, bân penyanyi Cèna. Bai Lu èkennal polana peranna è *Untouchable Lovers, The Legends, Arsenal Military Academy, Love is Sweet, One and Only, Forever and Ever*, *Till the End of the Moon,* bân *Moonlight Mystique.*

## Kaoḍi'ân awwâl
Bai Lu lahèr kalabân nyama Bai Mengyan è tangghâl 23 Septèmber 1994, è Changzhou, Jiangsu.

È taon 2010, Bai Lu la marè SMP bân program gelar Bhâsa Asing è *Changzhou Technical Institute of Tourism and Commerce*. È taon 2015, samarèna lolos ḍâlem programma, Bai Lu molaè alako dhâddhi model è iklan grafis ghâbây Taobao.

## Lako

### 2012–2018: Awwâl lako
È taon 2012, Bai Lu noro' audisi SM Entertainment è lowar naghârâ tapè ta' bâjjhrâ. È taon 2015, Bai Lu aghâbây pilèm penḍâ' ghâbây majalah sastra, bân saterrossa moddhul è sampul majalah kasebbhut kèya. Saellana jârèya, Bai Lu molaè nerrossaghi karir dhâddhi aktris bân a *akting* è filem penḍâ' *Meeting You Is Such a Good Thing* (遇见你这么美好的事情), sè èproduksi sareng Cat's Tree Studio. È taon 2016, Bai Lu nandatangaghi kontrak bi' perosaha'an bur-lèburân anḍi'na Yu Zheng, Huanyu Film. Bai Lu moddhul è video musik Rover Lu, "Liu Yan: Message". Bai Lu a *akting* è serial televisi *Zhaoge*, alakon dhâddhi bâbinè' pongghâbâ.

È taon 2017, Bai Lu amaèn dhâddhi lakon otama è serial komedi sajârâ *King Is Not Easy.* Bai Lu merrani dhâddhi palakon otama è drama fantasi *The Monkey King: Land of Beauty.*

È taon 2018, Bai Lu noro' drama sajârâ, amaèn lakon ganda dhâddhi jenderal Hou Xuan bân dhâddhi selir pangeran, Le Yun. Polana penampilanna è serial kasebbhut, Bai Lu mennang "*Best Newcomer Award*" è iQiyi All-Star Carnival. 

#### 2019–satèya: Naè'en popularitas bân terobosân

È taon 2019, Bai amaèn dhâddhu Lu Zhaoyao, pamèmpèn sètan sè ta' tako', bi' Xu Kai, è drama xianxia The Legends. Serial arèya ngaollè rating palèng attas siaran tèlèpisi. Bâ-bâtek sè unik, unsur-unsur komedi romantis, bân toko-toko binè' sè kowat cè' èarghâi bi' sè nyongngo'.  Bai amaèn dhâddhi Xie Xiang, parabân sè co-ngoco dhâddhi tarètan lakè'na, è serial militer berbasis para ngangoḍâdhân Arsenal Military Academy. Serial rèya narèma ulasân posètep bân Bai narèma Pangarghâ'ân Aktris Terbaik ghâbây peranna. Saellana jârèya, Bai amaèn è serial komedi romantis Lucky's First Love.

È taon 2020, Bai amaèn dhâddhu Jiang Jun è serial romansa è kennengngan lako Love is Sweet , èbârengngè Luo Yunxi, dhâddhi analis kauangan sè idealis namong pènter. Serial rèya èkennal è pasar internasional. Bai Lu kèya amaèn dhâddhi "Long Aoyi", è serial roman sajârâ Jiu Liu Overlord, abhâreng Lai Yi.

## Sombher


Bhângsa:Bâbinè'
Bhângsa:Biografi
Aulia Halimatussadiah

**Aulia Halimatussadiah** (lahèr; 17 Juni 1983) panèka sala sèttong blogger, panolès, bân aktivis *komunitas literasi berbasis teknologi* sè asalla ḍâri Inḍonèsia. Bâbinè' sè lahèr è Yogyakarta panèka èkennal mènangka pamaḍḍhek NulisBuku.com, platform *self-publishing* sè partama è Inḍonèsia, bân Storial.co, platform abâgi carèta abasis komunitas. Salaèn fokus ḍâ' ḍhunnya literasi digital, Aulia jhughân aktif è *Girls in Tech Indonesia*, organisasi sè adorong lebbi bânnya' bâbinè'an ka'angghuy nerrossaghi karir è industri tèknologi.

## Pendidighân bân Karir
Bâbinè' sè biyasana èsebbhut Ollie panèka, ajhâr è Universitas Gunadarma, jurusân Teknologi Informasi, bân lolos è taon 2004.

Sa'ampona lolos, Ollie alako è parosahaan IT sabellun ahèrra maḍḍhek pan-bârâmpan bisnis berbasis literasi bân tèknologi. È taon 2006, salèrana bân Angelina Anthony maḍḍhek Kutukutubuku.com, sala sèttong toko buku online sè partama è Inḍonèsia. 

È taon 2010, salèrana bân tello' kancana, Brilian Yoteenega, Oka Pratama, bân Angelina Anthony, abhâdhi NulisBuku.com, platform ka'angghuy sadhâjâ panolès bisa materbi'aghi buku secara mandiri tanpa panerbi' tradisional. Salèrana jhughân maḍḍhek Storial.co, platform abâgi carèta sosial sè manyambhungaghi panolès bân pamaos è ḍâlem sèttong komunitas digital.

Salaèn jârèya, salèrana noro' è ḍâlem pemberdâjâ'ân bâbinè'an è bidâng teknologi lèbât peranna è Girls in Tech Indonesia, organisasi non-profit sè ètojju'aghi ka'angghuy adorong lebbi bânnya' bâbinè'an maso' ka dhunnya tèknologi. Pan-bârâmpan blog sè toman salèrana paḍḍhek èngghi panèka *Salsabela.com, Salsabela.onsugar.com* bân *Jakarta dailyfoto.com*.

## Pangarghâ'ân
Ollie ampon narèma bânnya' pangarghâ'ân polana kontribusina ḍâ' literasi bân tèknologi. Menangka blogger, salèrana mennang Bubu Awards è katagori T*ourism Blog Writing Competition* (2009) bân *New Wave Marketing Picture* dâri MarkPlus (2008). 

È taon 2008, salèrana jhughân narèma *New Wave Marketing Award* ḍâri MarkPlus mènangka pangakowan ḍâ' inovasi bân stratègi pamasaranna è bisnis berbasis tèknologi. Kasuksèsanna è ḍâlem maḍḍhek èkosistem literasi digital bân startup tèknologi tamba èkennal è bâkto salèrana ènobataghi mènangka sala sèttong dâri *10 Bâbinè'an* *Palèng Bhâghus è Ḍhunnya IT Inḍonèsia* sareng Majalah InfoKomputer è taon 2011.

È taon 2012, Girls in Tech Amerika Serikat mamaso'aghi nyamana ka ḍâlem daftar "5 Geek Girls in Asia to Look Out For", sala sèttong pangarghâ'ân sè èparèngaghi ka bâbinè' sè aparèngè dampa' signifikan ḍâlem ḍhunnya tèknologi è Asia. Duwâ' taon sa'ampona, Kamenterian Komunikasi bân Informatika Rèpublik Inḍonèsia aparèng pangarghâ'ân polana peranna ḍâlem pemberḍâjâ'ân bâbinè' è biḍâng tèknologi kalabân pangarghâ'ân *Kartini Next Generation: Inspiring Woman in ICT* è taon 2013.

Ahèrra, è taon 2015, Ollie èkennal polè mènangka sala sèttong ḍâri *10 Pamaddhek Startup Tèknologi Binè' Suksès è Inḍonèsia* sareng Tech è Asia. 

## Sombher
Nani Zulminarni

**Nani Zulminarni** (lahèr 10 Sèptèmber 1962) panèka sala sèttong aktivis binè' Inḍonèsia sè bâḍâ è ḍhunnya pemberḍâjâ'ân bhâbinè'an. Salèrana panèka pamaḍḍhek lembâgâ *Parkumpulan Perempuan Kepala Keluarga* (PEKKA).

## Ka'oḍi'ân Awwâl
Sajjhek ghi’ ngoḍâ,salèrana la ḍhâḍḍhi bâbine’ sè manḍiri. Sajjhek SMA, salèrana la biyasa oḍi’ jhâu ḍâri orèng towana, apapolè bakto salèrana ghi’ bâḍâ è ponḍhuk. Bherkat katekkonan bân prèstasina, Nani narèma bèasiswa ka'angghuy ajhâr è Jurusân *Manajemen Sumber Daya Perairan*, Fakultas Perikanan, Institut Pertanian Bogor. Ḍâri ghâpanèka, salèrana molaè ajhâr lebbi ḍâlem ḍâ' aghâma bân motossaghi ka'angghuy ngangghuy kodung.

## Awwâl Karir
Nani luolos ḍâri Institut Pertanian Bogor (IPB) taon 1985. kalabân ijazah sarjana, Nani nyoba' alamar lalakon. Namong, saḍhâjâ lamaranna ètolak polana salèrana ngangghuy kodung. È bâkto ghâpanèka kodung ta' ollè èyangghuy è Inḍonèsia. Bâdâ parosahaan sè sangghup narèma, tapè syarattha koḍhu ngolot koḍung. Nani mèlè pagghun ḍâ' kayâkinnanna. Ahèrra, salèrana mèlè alako serabuḍhân, akaḍhi ngajhâr bân merri' lès ka na'-kana' è Bogor.

Sa'ampona ètolak è sakbbhina parosahaan, salèranan ngajuwaghi lowongan lako ka *Pusat Pengembangan* *Agrobisnis* (PPA). Ontonga, sabâgiyân bânnya' pangoros PPA panèka lolosân IPB sè ta' anḍi' masalah kalabân pangangghuyân koḍung. Ahèrra Nani ètarèma alako ka PPA ban èsoro ḍhâḍḍhi sala sèttong asisten lapangan è *Pusat Pengembangan Sumber Daya Wanita* (PPSW) sè ghi’ bhuru èpaḍḍhek. Tugassa panèka ka'angghuy ngèmbangaghi kagiyadhân tanè bân sèmpen ènjhèm. Ḍaèrah panugasanna panèka saḍhâjâ orèng tanè binè' è wilayâ Bogor, Jhâbâ Bârâ'. È taon 1995, Nani èparcajâ' kaangghuy ḍhâḍḍhi *Direktur Pusat Pengembangan Sumber Daya Wanita*.

## Mènangka Pamaḍḍhek PEKKA
Maso' taon 2000-wân, salèrana molaè arintis *Perkumpulan Perempuan Kepala Keluarga* , sè èkennal kalabân singkaḍhân PEKKA. Organisasi panèka èpaḍḍhek kalabân tojjuwân ka'angghuy pemberḍâjâ'ân saḍhâjâ bâbinè' ranḍhâ sè ḍhâḍḍhi kopala kâlowarga otabâ *female headed households.* È bâkto salèrana maḍḍhek PEKKA, salèrana lakar teppa’na apèsa. Nani koḍhu nangghung status ranḍhâ bân nangghung kasossa'an èkonomi ka'angghuy marajâ tello' ana'na. Namong, salèrana pagghun semangat ka'angghuy ngèmbângaghi PEKKA. Sanyatana, salèrana sajen terro mamajuwaghina PEKKA bâkto è sèttong arè salèrana nyaksè’è oḍi’na ḍhâ-ranḍh~ sè bâḍâ è ḍaèra konflik. 

Bâbinè' è PEKKA panèka kabânnyâ'an randhâ sè terpaksa ḍhâḍḍhi kopala kâlowarga ka'angghuy marajâ ana'na. Rèng-orèng jârèya ḍhâḍḍhi ranḍhâ polana acem-macem alasân, akantha rakana sè sèdhâ otabâ nyèngghâ ta’ amèt bân akabin polè. Bannè coma ranḍhâ, tapè bâḍâ jhughân rèng binè’ sè ghita’ alakè tapè koḍhu alako kalaban alasân èkonomi. Bâḍâ jhughân rèng binè’ sè ghi’ anḍi’ lakè, tapè pangasèllanna ta’ cokop ka'angguy notobhi kaparlowan romana sa'èngghâ maksa binèna alako ka'angghuy nambaè pangasèlan. 

## Sombher
Indah Dewi Pertiwi

**Indah Dewi Pertiwi** (èlahèraghi tangghâl 30 Jânuwari 1991) (biasana nyamana Indah èrèngkes dhâddhi IDP) panèka panyanyè Inḍonèsia. IDP dhâddhi kalonta nalèkana anyanyè laghu otamana sè bhul-ombhullâ *Baru Aku Tahu Cinta Itu Apa*. IDP alako è ḍâlem musik sajjhâk taon 2010. Album lu-ghâlluna panèka *Hipnotis* sè ampon paju lebbi ḍâri 2 juta bigghi'. È taon 2020, IDP aghâbây osaha angghuyân muslim sè anyama *Tajmil* bân aghâbây laghu *Kusambut Cintamu*.

## Lakona Indah

### Awwâl Lako
IDP amolaè lako è industri musik Inḍonèsia panèka è taon 2010. Sabellumma, è taon 2007, IDP toman alako mènangka moḍèl foto, tapè ahèrra fokus ka musik.

### Debut bân Album Lu-ghâlluna
È taon 2010, IDP makalowar album sè ajuḍul *Hipnotis*, sè bisa makalonta nyamana saccara lowas. Laghu sè akadhi *Baru Aku Tahu Cinta Itu Apa* sè ècèpta'aghi sareng Pay Burman panèka sanget èkalèburi bân madhâddhi IDP bisa tampil è pangghung rajâ è musik pop Inḍonèsia. Album kasebbhut tamaso' sala sèttong album sè jhuwâllânna palèng beccè' è masana, bân èkabhârraghi nyapa' juta'an bigghi'. IDP jhughân ngaollè prestasi ḍâlem musik. IDP toman ngaollè juara ḍâlem bhângsa *Album Pendatang Baru Solo Ngetop* 2011 sè èlaksana'aghi sareng *SCTV Music Awards* 2011. Namong è pangarghâ'ân taon 2012, èkaollè Syahrini.

### Album bân Musik Laènna
Taon 2012, IDP makalowar album kapèng ḍuwâ' *Teman Ter-Indah* sè è ḍâlemma bâḍâ laghu-laghu akadhi *Aku Tak Berdaya* bân *Gerakan Badanmu*. IDP jhughân nyèpta'aghi pan-bârâmpan laghu laèn, tamaso' sè bâḍâ è album kapèng tello' akadhi *Senandung Ramadhan*. IDP èkennal lako nyuba' cem-macem gaya musik molaè ḍâri *pop*, *dance*, kantos *balada*, sè abhuktèyaghi *fleksibilitas*-sa mènangka artis.

## Bidang Laèn
IDP ta' coma anyanyi, tapè jhughân tampil è pan bârâmpan sinetron bân fèlem Inḍonèsia. Salaèn ghânèka, IDP jhughân toman dhâddhi duta produk internasional bân tampil è kampanye brand global mènangka awâkkèllaghi artis Inḍonèsia.

### Kaoḍi'ân Pribaḍi
Taon 2018, IDP motossaghi ka'angghuy hijrâ. Sajjhâk April 2018, IDP molaè tampil akoḍungan. IDP pagghun anyanyè, tapè ajâgâ agghuyânna bân amolaè bisnis, tamaso' è bidang angghuyân muslimah bân *lifestyle*.

## Diskografi

### Album studio

### Album kompilasi

* *Senandung Ramadhan* (2010)
* *Bebi Romeo Mega Hits* (2012)
* *Bimbo & Friends: Warisan* (2012)
* *KFC Adu Bintang* (2013)
* *7 Icons and Friends* (2013)
* *Kisah 3 Bintang* (2014)
* *Fariz RM & Dian PP In Collaboration With* (2014)

## Sombher

Bhângsa:Panyanyi
Bhângsa:Panyanyi binè'